ইস্টার্ন রিজিওনাল কনফারেন্স অফ হোমোফাইল অর্গানাইজেশনস

ইস্ট কোস্ট হোমোফাইল অর্গানাইজেশন (ইকো) ছিল একটি সংগঠন যা ১৯৬৩ সালের জানুয়ারিতে ফিলাডেলফিয়ায় প্রতিষ্ঠিত হয়। এর প্রধান উদ্দেশ্য ছিল বিভিন্ন সমকামী সংগঠন ও স্থানীয় প্রশাসনের মধ্যে পারস্পরিক সহযোগিতা গড়ে তোলা। এই সংগঠনের সাথে ওয়াশিংটন ডিসির ম্যাটাশিন সোসাইটির শাখা, নিউইয়র্কের ডটার্স অব বিলিটিস এবং ফিলাডেলফিয়ার জানুস সোসাইটির সংযোগ ছিল। তারা প্রতি মাসে মিলিত হয়ে সভার আয়োজন করত।ECHO Monthly, 26 Jan.-1 Sept., 1963 ফিলাডেলফিয়া শহরকে এই সংগঠনের কেন্দ্র হিসেবে বেছে নেওয়া হয় কারণ এর কেন্দ্রীয় ভৌগলিক অবস্থান, যার ফলে সংশ্লিষ্ট সকল সহযোগী সংগঠনগুলি মধ্যে পারস্পরিক যোগাযোগ সাধন ও কার্যক্রম পরিচালনা সহজ হত।Ken Travis, “Confidential Reporter Attends First Homosexual Convention in U.S History,” Confidential, Jan. 1964, 26-27

১৯৬৬ সালে অভ্যন্তরীণ সমস্যার কারণে ইস্ট কোস্ট হোমোফাইল অর্গানাইজেশনের বিলুপ্তির ঘোষণা করা হয়।Marc Stein, City of Sisterly and Brotherly Loves, Lesbian and Gay Philadelphia, 1945-1972 (Chicago: University of Chicago Press, 2000) তবে সেই একই বছরে সংস্থাটি ইস্টার্ন রিজিওনাল কনফারেন্স অব হোমোফাইল অর্গানাইজেশনস (এরচো) - এই নতুন নামে পুনর্গঠিত হয় এবং সেটি নবগঠিত নর্থ আমেরিকান কনফারেন্স অব হোমোফাইল অর্গানাইজেশনস (ন্যাচো)-এর একটি সহযোগী সংগঠন হিসেবে কাজ করতে শুরু করে। ১৯৬৯ সাল থেকে এরচোর সাথে যেসমস্ত সংস্থা যুক্ত আছে তাদের নাম হল, নিউ ইয়র্ক'স কাউন্সিল অন ইক্যুয়ালিটি ফর হোমোসেক্সুয়ালস, স্টুডেন্ট হোমোফাইল লিগ, হোমোফাইল অ্যাকশন লিগ ফিলাডেলফিয়া, হার্টফোর্ড ইনস্টিটিউট ফর সোশ্যাল এথিক্স এবং ওয়েস্ট সাইড ডিসকাশন গ্রুপ।Stein, City of Sisterly and Brotherly Loves এই সংগঠনগুলো যৌথভাবে হোমোফাইল অধিকার আন্দোলনের বিস্তার ও সংগঠিত প্রচারে গুরুত্বপূর্ণ ভূমিকা রাখে।

১৯৬৯ সালের নভেম্বরে ফিলাডেলফিয়ায় অনুষ্ঠিত এরচোর বৈঠকে ক্রেইগ রডওয়েল, ফ্রেড সার্জেন্ট, এলেন ব্রয়ডি এবং লিন্ডা রোডস একটি প্রস্তাব পেশ করেন। প্রস্তাবটির উদ্দেশ্য ছিল নিউ ইয়র্ক সিটিতে একটি মিছিল বা পদযাত্রা আয়োজন করা, যা জুন মাসে ক্রিস্টোফার স্ট্রিটে সংঘটিত স্টোনওয়াল দাঙ্গা স্মরণে অনুষ্ঠিত হবে।Sargeant, Fred. "1970: A First-Person Account of the First Gay Pride March." The Village Voice. June 22, 2010.  retrieved January 3, 2011. সংস্থার বেশিরভাগ সদস্যই প্রস্তাবটিকে সমর্থন করেন। এর ফলস্বরূপ, ১৯৭০ সালের জুন মাসে প্রথম ক্রিস্টোফার স্ট্রিট লিবারেশন ডে উদযাপন করা হয়। এই উপলক্ষে নিউ ইয়র্কে একটি পদযাত্রা আয়োজন করা হয়, যা পরে এনওয়াইসি প্রাইড মার্চ নামে পরিচিতি লাভ করে। একইভাবে শিকাগোতে শিকাগো গৌরব পদযাত্রা, লস অ্যাঞ্জেলেসে লস অ্যঞ্জেলে'স প্রাইড এবং সান ফ্রান্সিসকোতে সান ফ্রান্সিসকো নামের সমন্বিত অনুষ্ঠান আয়োজিত হয়। এই পদক্ষেপটি পরবর্তীতে বিশ্বজুড়ে এলজিবিটি অধিকার আন্দোলনের এক গুরুত্বপূর্ণ মাইলফলক হয়ে ওঠে।

স্টোনওয়াল দাঙ্গার পর রাজনৈতিক ক্ষেত্রে উগ্রতর সমকামী মুক্তি আন্দোলনের উত্থানের সাথে সাথে এরচো, নাচো এবং অন্যান্য সমকামী আন্দোলন ভেঙে পড়ে এবং ১৯৭০ সালে নাচোর শেষ সমাবেশ আয়োজিত হয়।

 তথ্যসূত্র 

বিষয়শ্রেণী:এলজিবিটিকিউ-সম্পর্কিত সংস্থা
বিষয়শ্রেণী:মার্কিন যুক্তরাষ্ট্রে এলজিবিটিকিউ রাজনৈতিক ওকালতি গোষ্ঠী